Jean-Luc Vandenbroucke

Jean-Luc Vandenbroucke (Mouscron, 1955eko maiatzaren 31a) belgikar txirrindulari ohia da, pistako zein errepideko probetan lehiatu zena. Frank Vandenbroucke txirrindulariaren osaba da.

Kirol ibilbidea
Profesionala 1975etik 1988ra, tarte horretan 73 garaipen eskuratu zituen. Gaztetan pistako txirrindularia izan zenez, errepideko probetako 19 prologoetan gailendu zen.

Pistako munduko txapelketetan bi brontzezko domina irabazi zituen, 1978an eta 1984an, bakarkako jazarpen proban.«Jean-Luc Vandenbroucke». the-sports.org .

Errepideko lasterketetan lortutako garaipenik nabarmenenak, honako hauek izan ziren: 1975eko Ardenetako Gezia, 1980ko eta 1985eko Dunkerqueko Lau Egunak, 1982ko Paris-Tours, 1986ko Tour de l'Aude eta 1987ko Espainiako Vueltako etapa bat.

L'Equipe egunkarian emandako elkarrizketa batean, 1978ko urrian, Vandenbrouckek azalpen hauek egin zituen dopinari buruz: «Egia da 1978ko Tourrean erregularki esteroide anabolizanteak hartu nituela, medikuaren agindupean. (...) Hiru aste baino gehiagoz, Frantziako Tourrean, gizagaindiko ahaleginak eskatzen zaizkigu eta gailurrera iristeko edozer gauza behar nuen. Askok berdin egiten dute, nik uste, eta ez dut konponbiderik ikusten, etapak laburtzea izan ezik.»

Erretiratu ostean, kirol zuzendari lanetan aritu zen Lotto taldean 1988tik 1999ra. Hiru urte geroago, 2002an, iruzurra leporatu zioten, Djamolidine Abdoujaparoven 1997ko positiboarekin lotuta, taldearen kontuak manipulatu ondoren, dopinarekin lotutako gastuak ezkutatzeko asmoz.

Geroago, Le Samyn eta Binche-Chimay-Binche lasterketen zuzendaria izan da.

Pistako palmaresa
 Pistako munduko txapelketeta Urtea Lekua Domina Proba 1978 Munich ()  Bakarkako Jazarpena (Pro) 1984 Barcelona ()  Bakarkako Jazarpena (Pro)

 Errepideko palmaresa 

 Sailkapen orokorra Itzuli Handietan 
Itzuli Handia197519761977197819791980198119821983198419851986198720px|link=General classification in the Giro d'Italia|alt=Pink jersey Italiako Giroa————58.————————20px|link=General classification in the Frantziako Tour|alt=Yellow jersey Frantziako Tourra———64.—33.82.UT25.UTUT119.—20px|link=General classification in the Espainiako Vuelta|alt=Red jersey Espainiako Vuelta———————————78.UT

+Legenda—Ez zuen parte hartuDSKDeskalifikatuaUTUtzi

 Erreferentziak 

 Kanpo estekak 

 Palmaresa cyclingbase.com weborrian

Kategoria:Belgikako txirrindulariak
Kategoria:Valoniarrak